TIES เพิ่มทุน 3.92 หมื่นล้านหุ้น ขาย RO-PP พร้อมแจกวอแรนท์
TIES เพิ่มทุนเป็น 4.22 หมื่นลบ. จากทุนเดิม 2.99 พันลบ. โดยการออกหุ้นใหม่ 3.92 หมื่นล้านหุ้น ขาย RO จำนวน 4.16 พันล้านหุ้น อัตรา 1:1 ขาย PP ทั้งหมด 18 รายจำนวน 3 หมื่นล้านหุ้น ที่ราคา 0.10 ต่ำกว่าพาร์ พร้อมแจกวอแรนท์ ระดมทุนเพื่อใช้เป็นทุนหมุนเวียน-ใช้เข้าประมูลโครงการใหม่
16 เม.ย. 2558

บริษัท ไทยบริการอุตสาหกรรมและวิศวกรรม จำกัด (มหาชน) หรือ TIES ระบุว่า ที่ประชุมคณะกรรมการบริษัทเมื่อวันที่ 10 เม.ย. มีมติอนุมัติให้เพิ่มทุนจดทะเบียน ซึ่งก่อนการเพิ่มทุนจะมีการลดทุนจดทะเบียน โดยตัดหุ้นที่ยังจำหน่ายไม่ได้ออกหลังจากนั้นให้เพิ่มทุนจดทะเบียนเป็น 42,229,503,997 บาท จากทุนจดทะเบียน 2,996,731,897 บาท โดยออกหุ้นใหม่ 39,232,772,100 หุ้น ราคาที่ตราไว้ (พาร์) หุ้นละ 1 บาท
โดยจัดสรรให้กับผู้ถือหุ้นเดิมจำนวน 4,155,181,400 หุ้น สัดส่วน 1 หุ้นเดิมต่อ 1 หุ้นใหม่ ที่ราคาหุ้นละ 0.10 บาท พร้อมแถมใบสำคัญแสดงสิทธิที่จะซื้อหุ้นสามัญ (วอร์แรนต์) TIES-W3 จำนวนไม่เกิน 2,077,590,700 หน่วย ในอัตราการจัดสรร 4 หุ้นเพิ่มทุนต่อ 1 หน่วย โดยวอร์แรนต์มีอายุ 3 ปี มีราคาการใช้สิทธิที่หุ้นละ 1 บาท
รวมถึงจะจัดสรรหุ้นเพิ่มทุนใหม่จำนวน 30,000,000,000 หุ้น ให้กับ PP จำนวน 18 ราย ในราคาหุ้นละ 0.10 บาท พร้อมแถมฟรีวอร์แรนต์ TIES-W4 จำนวนไม่เกิน 3,000,000,000 หน่วย ในอัตราการจัดสรร 10 หุ้นเพิ่มทุนต่อ 1 หน่วยวอร์แรนต์ โดยวอร์แรต์ท์มีอายุ 3 ปี และราคาใช้สิทธิหุ้นละ 1 บาท
สำหรับรายชื่อบุคคลในวงจำกัดที่ได้รับจัดสรรมีดังนี้
1. นาย ฟิลิป วีระ บุนนาคจำนวน 6,000,000,000หุ้น มูลค่าที่ตราไว้หุ้นละ 1 บาท
2. นาย เอกพล แต้ปิติกุลจำนวน 4,500,000,000 หุ้น มูลค่าที่ตราไว้หุ้นละ 1 บาท
3. นาย อมฤทธิ์ กล่อมจิตเจริญจำนวน 2,600,000,000 หุ้น มูลค่าที่ตราไว้หุ้นละ 1 บาท
4. แพทย์หญิง บุญธิดา เจริญสวัสดิ์จำนวน 2,600,000,000 หุ้น มูลค่าที่ตราไว้หุ้นละ 1 บาท
5. บริษัท ไพร์ม โรด กรุ๊ป จำกัดจำนวน 2,500,000,000 หุ้น มูลค่าที่ตราไว้หุ้นละ 1 บาท
6. ดร. ชาคริต ศึกษากิจจำนวน 2,500,000,000 หุ้น มูลค่าที่ตราไว้หุ้นละ 1 บาท
7. นาย อภิพร ภาษวัธน์จำนวน 1,500,000,000 หุ้น มูลค่าที่ตราไว้หุ้นละ 1 บาท
8. นาง นริศา เวทปัญญาวงศ์จำนวน 1,500,000,000 หุ้น มูลค่าที่ตราไว้หุ้นละ 1 บาท
9. นาย ศุภชัย วัฒนาสุวิสุทธิ์จำนวน 1,000,000,000 หุ้น มูลค่าที่ตราไว้หุ้นละ 1 บาท
10. นาย ชิติ เจริญชนิกานต์จำนวน 1,000,000,000 หุ้น มูลค่าที่ตราไว้หุ้นละ 1 บาท
11. นาย จันทะนอม พมมะนีจำนวน 1,000,000,000 หุ้น มูลค่าที่ตราไว้หุ้นละ 1 บาท
12. นายทนากรทำมะวงจำนวน 1,000,000,000 หุ้น มูลค่าที่ตราไว้หุ้นละ 1 บาท
13. นาย สุชาติ เอกวิริยะกิจจำนวน 500,000,000 หุ้น มูลค่าที่ตราไว้หุ้นละ 1 บาท
14. นางสาว ศิวรัตน์ โชติหิรัญวรศิริจำนวน 500,000,000 หุ้น มูลค่าที่ตราไว้หุ้นละ 1 บาท
15. พ.ต.อ. ประเวศน์ มูลประมุขจำนวน 500,000,000 หุ้น มูลค่าที่ตราไว้หุ้นละ 1 บาท
16. นางสาว กมลทิพย์ พุทธมิลินประทีปจำนวน 300,000,000 หุ้น มูลค่าที่ตราไว้หุ้นละ 1 บาท
17. นาง สุมณฑ์ รังคสิริจำนวน 250,000,000 หุ้น มูลค่าที่ตราไว้หุ้นละ 1 บาท
18. นาง สุดารัตน์ วุฒิศิริจำนวน 250,000,000 หุ้น มูลค่าที่ตราไว้หุ้นละ 1 บาท
ทั้งนี้ บริษัทจะจัดสรรหุ้นเพิ่มทุนจำนวน 2,077,590,70 หุ้นเพื่อรองรับการใช้สิทธิวอร์แรนต์ TIES-W3 และหุ้นเพิ่มทุนจำนวน 3,000,000,000 หุ้น เพื่อรองรับการใช้สิทธิวอร์แรนต์ TIES-W4 ด้วย
โดยบริษัทระบุว่าการเพิ่มทุนจดทะเบียนครั้งนี้เพื่อใช้เป็นเงินทุนหมุนเวียนประมาณ 1 พันล้านบาท และใช้เป็นเงินทุนสำหรับเข้าประมูลโครงการรับเหมาก่อสร้างใหม่ๆราว 2 พันล้านบาท ซึ่งบริษัทจะลงทุนโดยดำเนินการผ่านบริษัทย่อยที่จะจัดตั้งใหม่ 2 บริษัท อย่างไรก็ตาม โครงการลงทุนในบริษัทย่อยยังอยู่ระหว่างการศึกษาข้อมูล และความเป็นไปได้ของโครงการ จึงยังไม่มีรายละเอียดขนาดหรือมูลค่าโครงการลงทุนที่ชัดเจน